Jabarkan Majlis kahwin (Timpu Matod) dari Lotud dalam bahasa melayu

Adat berian atau mahar dan belanja dapur adalah sebahagian daripada elemen utama dalam perjalanan majlis perkahwinan, dan ini dibincang bersama oleh Ketua Kampung, pihak lelaki serta pihak perempuan. Hidangan untuk perbincangan ini biasanya juadah ringkas dengan beberapa helai kirai (pucuk daun tembakau) serta tembakau kering untuk dijadikan rokok.

Permintaan tinunui pihak keluarga perempuan ialah RM1,000., perbelanjaan dapur dianggarkan RM5,000 ke atas dan seekor kerbau. Adat berian tanah dikenali sebagai pinolusadan do aluwid berserta cukai tanah yang diluluskan adalah wajib. Tujuan pemberian ini adalah untuk pembinaan rumah apabila pasangan tersebut mempunyai anak. Jika pengantin lelaki tidak mempunyai tanah maka berian empat binukul (barangan kuno yang berharga) yang bernilai RM1,000, disebut sebagai adat berian, dianggap telah memenuhi syarat yang ditetapkan.